Aprelda O‘zbekistonga xorijdan 1 milliard dollar o‘tkazildi

O‘zbekistonga 2022-yil yanvar—aprel oylarida xorijdan 2,54 mlrd dollar pul jo‘natilgan, deb xabar berdi Markaziy bank.

Bu 2021-yilning mos davriga nisbatan 27 foizga (548 mln dollar) ko‘proqdir.
Yanvar-mart oylaridagi ma’lumotlar bilan solishtirilganda, aprelda O‘zbekistonga 1,07 mlrd dollar pul o‘tkazmasi kelib tushgan.
Bu oxirgi yillarning bir oylik pul o‘tkazmalari bo‘yicha rekord hisoblanadi.
O‘zbekistondagi pul o‘tkazmalariga nimalar ta’sir ko‘rsatadi?
Pul o‘tkazmalarining ahamiyati juda katta — ular mahalliy aholini ta’minlaydi va mamlakat iqtisodiyotini qo‘llab-quvvatlaydi.
Pul o‘tkazmalari hattoki xorijda ishlaydigan hech kimi yo‘qlarga ham o‘z ta’sirini ko‘rsatadi.
Shunday qilib, migrantlarning pul o‘tkazmalari aholining to‘lovlarni amalga oshirish imkoniyatini, tovar va xizmatlarga bo‘lgan talabni, iqtisodiy o‘sishni bevosita ta’minlaydi.